stanford-oval/wikipedia huggingface dataset:
Nella Tamminen
Elämä Pihlajakadulla > Nella tapaa isänsä, sydänsairaus ja kodittomuus

Nellan äiti Eva seurusteli teini-ikäisenä Jiri Viitamäen kanssa. He matkustelivat ympäri Eurooppaa ja olivat onnellisia, kunnes Eva sai tietää olevansa raskaana. Raskaana oleva Eva jätti Jirin ja katosi sanaakaan sanomatta. Jo Nellan ollessa pieni vauva selvisi, että tytöllä oli hengenvaarallinen sydänsairaus, jonka takia hänen ei oletettu elävän kovin pitkään. Vuosien kuluttua Eva ilmestyi Nellan kanssa Jirin ovelle kertoen, että Jiri on Nellan isä. Eva halusi Jirin ja Nellan tapaavan, sillä hän halusi antaa kuolevalle tyttärelleen mahdollisuuden tutustua isäänsä. Jirin oli aluksi vaikea uskoa, että hänellä oli lapsi, mutta hyväksyttyään asian hän päätti tutustua Nellaan ja alkaa tälle isäksi.
Tullessaan sarjaan Nellalla oli vakava sydänsairaus, jonka takia hän joutui käymään paljon sairaalassa. Nellan tila huononi nopeasti ja kävi ilmi, että hän tulisi tarvitsemaan uuden sydämen. Ensimmäinen löydetty sopiva sydän ei kuitenkaan saapunut perille, jonka takia Nellan aika alkoi käymään todella vähiin. Samaan aikaan sairaalassa oli myös Nellan päähän ammuttu isoäitipuoli, Paula Sievinen, joka todettiin aivokuolleeksi. Nella sai tarvitsemansa sydänsiirrännäisen Paulalta, ja elää nykyään normaalia elämää hylkimisenestolääkityksellä.
Nellan äiti Eva oli joutunut jäämään kotiin hoitamaan sairasta tytärtään, jonka takia he olivat joutuneet jo vuosia elämään pienillä tuloilla. Nellan sairaalajakson jälkeen tilanne riistäytyi käsistä, kun Eva ja Nella heitettiin ulos heidän vuokra-asunnostaan maksamattomien vuokrien takia. Eva sai töitä Aki Nikkiseltä, mutta maksamattomien laskujen takia hänen palkastaan perittiin suurin osa ulosottoon. Ylpeytensä takia Eva ei halunnut apua tyttärensä isältä Jiri Viitamäeltä tai Jirin isältä Lasse Sieviseltä, vaan kotinsa menetettyään Eva ja Nella muuttivat autoon asumaan. Asuttuaan autossa jonkin aikaa päätti Nella kuitenkin karata isänsä luo, joka otti hänet ja myöhemmin hänen äitinsä luokseen asumaan. Eva ja Nella muuttivat jonkin ajan kuluttua Nellan isoisälle, sillä Jiriin ihastunut Eva koki olonsa epämukavaksi Heidi Aaltosen kanssa seurustelevan Jirin asunnossa.
Pihlajakadulle muutettuaan Nella tutustui myös muihin hänen sukulaisiinsa, kuten hänen setäpuoleensa Severiin. Severin kuultua äitinsä Paulan sydämen olevan Nellalla, hän ei halunnut nähdä enää Nellaa. Severi ja Nella saivat kuitenkin välinsä sovittua. Myöhemmin Nella ihastui Severiin, josta Severin tyttöystävä Viola Helenius sai tietää. Viola ja Severi olivat aikeissa karata mutta Nellan kuultua suunnitelmasta hän meni kertomaan siitä, joten Viola ja Severi eivät pystyneet karkaamaan. Severi ja Viola olivat vihaisia siitä Nellalle. Kun Violan suhde Benjaminin kanssa paljastui Nellalle, hän päätti lähettää parista kuvan Vaasaan muuttaneelle Severille, joka päätti palata Helsinkiin kostamaan Violalle.
Elämä Pihlajakadulla > Nellan teini-ikä ja koulukiusaaminen

Teini-ikään tullut Nella törmäsi ratikassa poikaan, johon ihastui ja lopulta halusi löytää hänet. Nellan ja Violan välit olivat kiristyneet, kun Nuutti Seppä, sama poika johon Nella törmäsi ratikassa, saapui heidän luokalleen. He ajautuivat tappelemaan luokassa, minkä takia myös tyttöjen äitien välit olivat tulehtuneet. Viola Helenius kiusasi Nellaa milloin mistäkin syystä, mutta ajan kuluessa heistä tuli parhaita ystäviä.
Myöhemmin Nella ja Severi lähtivät käymään Ismon Valinnassa, missä Nella törmäsi Nuuttiin. Nella luuli että Nuutti oli ihastunut Violaan, mutta tämä kertoi toivovansa Nellan olevan vapaa. Nuutti luuli Nellan ja Severin seurustelevan. Myöhemmin Nella laittoi hänelle viestin, jossa hän kertoi, ettei hän ole yhdessä Severin kanssa. Koulussa Nuutti pyysi Nellaa olemaan yhdessä hänen kanssaan. Nella suostui ja he päättivät lintsata koulusta. Nella ja Nuutti suutelivat ja alkoivat seurustelemaan. Alettuaan seurustella Nuutin kanssa päätti Nella alkaa meikkaamaan. Samalla hän myös vaihtoi pukeutumistyyliään. Myöhemmin heidän lintsatessaan jälleen kerran tunnilta, Jiri yllätti heidät suutelemasta. Hän vastusti Nellan ja Nuutin seurustelua ja halusi parin eroavan mitä pikimmiten, mikä myös tapahtui, kun Nuutti jätti Nellan Jirin soittaessa hänen vanhemmilleen.
Nella seurusteli hetken aikaa Benjamin Taalasmaan kanssa, mutta he erosivat Nellan saatua tietää Benjaminin tirkistelleen Nellan äitiä Evaa suihkussa ja sen, että Benjamin jätti Violan, kun tämä ei tahtonut harrastaa seksiä Benjaminin kanssa.
Elämä Pihlajakadulla > Nella täyttää 18 ja Eva katoaa

Nellan äiti Eva Tamminen seurusteli Aaro Vaalanteen kanssa, joka myös asui heidän kanssaan. Aarolla oli mielenterveysongelmia, joiden takia hän päätyi kaappaamaan raskaana olevan Evan. Eva ei tiennyt, oliko hänen odottamansa lapsen isä Jiri vai Aaro. Aaro piti Jiriä uhkana Evalle, Evan syntymättömälle lapselle, itselleen sekä Nellalle, jolla oli Aaron rakastaman naisen, Paulan, sydän. Eva synnytti Nellan pikkusiskon Aaron äidin, Anni Vatasen mökillä, jonne harhainen Aaro Vaalanne oli vienyt hänet "turvaan". Aaro lavasti Evan katoamisen näyttämään siltä, että Eva olisi lähtenyt vapaasta tahdostaan. Nella joutui hyväksymään sen, että hänen äitinsä oli hylännyt hänet. Evan katoamisen jälkeen Lasse Sievinen, Nellan isoisä, tuli huolehtimaan perheestään Pihlajakadulle.
Nella menetti neitsyytensä 18-vuotissyntymäpäivänään Tale Taalasmaalle. Tapahtuman jälkeen Nellan ja Talen välit kipinöivät ja ihastusta oli ilmassa molemminpuolisesti. Tale päätti kuitenkin palata entisen vaimonsa ja lapsensa luo, joten Nellan ja Talen suhde ei kehittynyt vakavammaksi.
Myöhemmin Nella päätyi humalassa suutelemaan Ressu Mattilaa, johon hän oli ollut aikaisemmin ihastunut. Tämän jälkeen heille kehittyi jonkinlainen suhde, mutta varsinaisesta seurustelusta kaksikko ei sopinut. Pian tämän jälkeen Viola, Nella, muistinsa menettänyt Aaro sekä Ressu lähtivät pelastamaan Evaa Annin mökiltä, sillä Viola ja Aaro olivat löytäneet Annin tuomasta lahjaraamatusta Evan kirjoittaman salaviestin. Pelastusoperaatio onnistui ja Nella näki pitkästä aikaa äitinsä sekä ensimmäistä kertaa pikkusiskonsa Nadja Tammisen.
Elämä Pihlajakadulla > Tutustuminen Henrikiin ja Kristianiin sekä Matti Virtasen ruumiin kätkeminen

Nella palasi sarjaan ollessaan Violan kanssa käymässä Tallinnassa Jirin luona. Hän tutustui Moosessa työskennelleeseen Kristian Harjuun, joka tuli myös Nellan perässä Helsinkiin hänen palatessaan Lassen luo asumaan. Kristianista tuli Nellan opettaja, ja hänen kanssaan samalle luokalle tuli myös Henrik Ekholm, johon Nella oli törmännyt jo ennen Hankoon lähtöään. Molemmat olivat Nellasta kiinnostuneita, ja Nella ajautui seurustelemaan Henrikin kanssa, haikaillen kuitenkin samaan aikaan Kristianin perään. Lopulta Nella ja Kristian päätyivät kuitenkin yhteen, jolloin Henrik ja Nella erosivat.
Myöhemmin Viola ja Mira menivät naimisiin. Hääyönä Miraa ahdistellut Matti Virtanen tunkeutui näiden sviittiin, ja Viola kolautti samppanjacoolerilla tämän hengiltä suojellakseen Miraa. He soittivat Nellan ja Kristianin paikalle, ja Nella päätti, että Matin ruumis haudataan metsään, koska ei halunnut ystäviensä joutuvan vankilaan. Porukka toteutti suunnitelman ja hautasi ruumiin Rauhankorpeen, ja he sopivat, ettei tapahtuneesta kerrottaisi ikinä kellekään. Kristian jätti Nellan tämän jälkeen todeten, ettei selvästikään tunne tätä tarpeeksi hyvin. Pari sai kuitenkin myöhemmin sovittua.
Elämä Pihlajakadulla > Matin ruumiin löytyminen, asian tutkinta ja oikeudenkäynti

Nellalle myöhemmin selvisi, että Rauhankorpi on Lassen usein vierailemaa metsästysaluetta. Kun Joanna ja Lasse ovat viettämässä iltaa Rauhakorvessa, he löysivät sattumalta Matin haudan ja ruumiin. Myöhemmin Nellan, Violan ja Miran ylioppilasjuhlat keskeytyivät, kun Joanna tuli hakemaan Miran ja Violan kuulusteluihin. Tytöt valehtelivat kuulusteluissa, ja pääsivät pian kotiin. He kuitenkin tajusivat olevansa pahassa pulassa. Viola ja Nella soittivat molemmat omille äidelleen ja pyysivät näiltä apua.
Sievisillä tytöt, Eva ja Linda kokoontuivat pöydän ääreen, ja Viola tunnusti tekonsa. Ilmiriidoissa vanhojen juttujen vuoksi olevat Eva ja Linda päätyivät riitelemään siitä, pitäisikö Violan tunnustaa poliisille. Eva, joka syytti Violaa ja Miraa Nellan elämän pilaamisesta, kehotti kaksikkoa menemään poliisin puheille, jotta "viattomat saisivat jatkaa elämäänsä", jolloin Nella ja Viola heittivät heidät ulos. Nuorten tulevaisuuden vuoksi he kuitenkin saivat aikaan aselevon ja alkoivat suunnitella tapaa, jolla Viola, Mira, Nella ja Kristian välttäisivät vankilan. Eva vikitteli Miki Kajanderia, jotta tämä kertoisi tutkinnasta enemmän, tietämättä ettei Miki ollut enää poliisin palkkalistoilla. Violan äiti Linda sen sijaan sai vanhan työnsä takaisin ja myös suunnitelmansa mukaisesti Matin tapauksen tutkittavakseen, tarkoituksenaan johtaa poliisit harhaan ja lopulta lopettaa tutkinnat kokonaan. Kaikki uudet löydökset ja johtolangat (mm. lakanoiden tukkufirman selviämisen sekä Matin vaatteelta löytyneen hiuksen) hän tietysti ilmoitti nuorille, jotta nämä olivat tietoisia siitä, mitä poliisi oli saanut selville ja miten heidän tulisi seuraavaksi toimia. Myöhemmin Eva möläytti Mikille humalassa kaiken Matti Virtasesta, ja Miki tapasi Joannan aikeinaan kertoa tälle totuuden. Toisaalla Eva vakuutteli Lasselle, ettei nelikko tai aikuiset itse jäisi valehtelemisesta ja salailemisesta koskaan kiinni poliiseille. Poliisit tekivät lopulta ratsian Amandan sviittiin Joannan tajuttua Matin ruumiin olleen Amandan lakanoissa. Nella, Viola ja Mira karkasivat Joonatanin avustuksella piilopirttiin juuri ennen poliisien saapumista. Joanna valehteli ottavansa Lindan vanhan työn Lyonissa vastaan, vaikka todellisuudessa hän varjosti epäiltyjen läheisiä. Hän lopulta löysi tytöt Lassen virheen vuoksi, ja nämä pidätettiin.
Tytöt joutuivat lopulta kertomaan Joannalle kaiken, ja he pääsivät kotiin odottamaan oikeudenkäyntiä. Kristian muutti Sievisille viettääkseen kaiken mahdollisen ajan Nellan kanssa. Lopulta oikeudenkäynnissä Nella, Viola ja Mira tuomittiin kahdeksi vuodeksi vankeuteen.
Elämä Pihlajakadulla > Vankeus ja uusi sydämensiirto

Nellan oli aluksi hyvin vaikea sopeutua vankilaan, ja myös Kristianilla ja Evalla oli vaikeuksia hyväksyä Nellan tilannetta. He lohduttivat toisiaan. Lopulta heidän lohduttamisensa ajautui siihen pisteeseen, että he päätyivät sänkyyn. Kaksikko sopi salaavansa kaiken Nellalta ja muilta, ja ettei vastaavaa enää tapahtuisi. He eivät kuitenkaan kyenneet vastustamaan toisiaan, ja päätyivät aloittamaan seksisuhteen. Samaan aikaan vankilassa virunut Nella sai sellikaverikseen Elinan, jonka Noel oli lavastanut ampujakseen. Nella yritti tukea Elinaa, joka oli hyvin masentunut. Nella ja Viola pääsivät vankilasta ehdolliseen huomattavasti luultua nopeammin, jolloin Evan ja Kristianin suhde keskeytyi.
Sieviset olivat hyvin iloisia saatuaan Nellan takaisin kotiin, mutta Kristian poti suurta syyllisyyttä Nellan äidin kanssa pelehtimisestä, ja päätyi tunnustamaan Nellalle pettäneensä tätä. Nella sai järkytyksestä sydänkohtauksen, ja sairaalassa selvisi hänen tarvitsevan jälleen uuden sydämen. Sydän siirrettiin lopulta Emilia Haapavirralta, joka oli menehtynyt miehensä Eetun ajamassa kolarissa. Eetu ajautui syyttämään syyllisyydentuskissaan Nellaa vaimonsa tappamisesta. Lopulta Nella kotiutui sairaalasta uuden sydämen kanssa.
Elämä Pihlajakadulla > Evan ja Kristianin kiinnijääminen ja Eetu-kuviot

Nella suunnitteli innoissaan yhteistä tulevaisuutta Kristianin kanssa, joka jatkoi edelleen suhdetta Evan kanssa. Nella oli samanaikaisesti huolissaan leskeksi jääneestä Eetusta, ja uskoi olevansa myös osasyyllinen Emilian kuolemaan. Hän yritti auttaa Eetua maksamalla tämän ostokset vaatekaupassa ja viemällä ruokakasseja tämän kuistille, mutta Eetu päättikin hakea lähestymiskieltoa Nellalle. Tämä olisi tarkoittanut sitä, että Nella olisi joutunut takaisin vankilaan, mutta Nellan onnistui saada Eetu perumaan aikeensa. Lopulta Eetu ja Nella sopivat välinsä ja Eetu pahoitteli käytöstään, ja tarjoutui auttamaa Nellaa etsimään asuntoa tälle ja Kristianille. Vuoden 2023 päätösjaksossa Nella, Lasse, Joonatan, Joanna sekä Evan kanssa seurustellut Miki yllättivät Evan ja Kristianin harrastamasta seksiä Nellan ja Kristianin uudesta asunnosta. Nella katkaisi välit äitiinsä ja heitti Kristianin ulos Sievisiltä ja elämästään.
Rakkauselämä

Severi Sievinen: yksipuolinen ihastus Nellan puolelta, päättynyt
Nuutti Seppä: seurustelusuhde, päättynyt
Benjamin Taalasmaa: seurustelusuhde, päättynyt
Tale Taalasmaa: yhden yön juttu, sen jälkeinen ihastus, päättynyt
Ressu Mattila: ex-kihlattu, suhde johti Nellan raskauteen, päättynyt
Kristian Harju: ihastus Tallinnasta, myöhemmin seurustelusuhde. Erosivat Nellan saatua tietää Kristianin pettäneen häntä tämän äidin Evan kanssa useita kertoja.
Henrik Ekholm: ihastus aluksi vain Henrikin puolelta, seurustelusuhde, joka päättyi Nellan valitessa Kristianin. Alkoivat myöhemmin seurustelemaan uudelleen.
Miki Kajander: suudelma, jonka tarkoitus oli pysyä piilossa Eetu Haapavirralta.
Eetu Haapavirta: seurustelusuhde, päättynyt
| --- | --- |
Jaksot: Jaksot | Erikois- ja päätösjaksot
Henkilöt: Henkilöt | Poistuneet henkilöt
Paikat: Tapahtumapaikat | Yritykset, tuotemerkit ja puolueet | Ullanlinna
Spin-off-sarjat: Romeo & Rafael Desperados | Lillukanvarsia | Tuuliranta | Young Man, Cash Man | Young Girl, Dream Girl | Satula | Bikineitä ja timantteja | Pihlajakadun tuhmat tädit | Kämppä tyhjänä | Pihlajasatu | Pahainpäivä | Soppatykkimiehet | MC Taalasbiili | Rantabaari
Elokuvat: Nightmare – painajainen merellä | Nightmare 2 – Painajainen jatkuu
Oheismateriaalit: CD-kokoelma | Oheismateriaalit
18. lokakuuta

18. lokakuuta on gregoriaanisen kalenterin mukaan vuoden 291. päivä (292. päivä karkausvuonna). Vuodesta on jäljellä 74 päivää.
Nimipäivät

suomalainen kalenteri: Satu, Luka, Luukas, Säde
suomenruotsalainen kalenteri: Lukas, Luca
ortodoksinen kalenteri: Luukas, Taavetti, Taavi
pohjoissaamenkielinen kalenteri: Suonjar
vanhemmissa kalentereissa: Alexei, Lucas, Lucina
Juhlapäiviä

Alaska: Alaskan päivä (Alaska Day). Juhlitaan Yhdysvaltain suorittamaa Alaskan ostoa Venäjältä vuonna 1867 ja tuona päivänä tapahtunutta vallan siirtoa Venäjän lipun laskiessa ja Yhdysvaltain lipun noustessa vallanluovutusseromoniassa Sitkassa Alaskassa.
Kristinusko: Apostoli Luukkaan muistojuhla (Feast of Saint Luke).
Suomi: Satupäivä
| 0 | 1 | 2 |
| --- | --- | --- |
|  |   Lyhyt tiivistelmä päivästä 18. lokakuuta: |  |
:   Eila Pehkonen 1009 – Fatimidien kalifin Al-Hakim bi-Amr Allahin joukot tuhosivat Jerusalemin Pyhän haudan kirkon.  1824 – Virolainen taidemaalari Julie Wilhelmine Hagen-Schwarz syntyi.  1922 – BBC perustettiin.  1924 – Näyttelijä Eila Pehkonen syntyi.  1926 – Saksalainen näyttelijä Klaus Kinski syntyi.  1989 – Nasan Galileo-luotain laukaistiin kohti Jupiteria.  
Katso myös: kalenteri ~ 17. lokakuuta, 19. lokakuuta
Vuoden kuukaudet ja päivät
| --- | --- |
tammikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Vapaudenpatsas (Porvoo)

Vapaudenpatsas on kuvanveistäjä Gunnar Finnen 19.4.1922 paljastettu muistomerkki Porvoossa tuomiokirkon vieressä. Patsas koostuu kuudesta suuresta päällekkäisestä kivestä, joiden pohja on neliön muotoinen. Näiden päällä on metallinen figuuri, joka kuvaa palavaa sydäntä. Patsaassa on seuraava teksti:
Patsaan sivuilla on 52 kaatuneen nimet ja kuolinpäivät.
Tango Moderato

| Tango Moderato Pedro’s Heavy Gentlemen |
| --- | --- | --- |

Studioalbumin tiedot
 Äänitetty : 1982
 Studio :  Soundtrack
 Julkaistu: huhtikuussa 1982
 Formaatti: LP-levy (KEL 626)   C-kasetti (KEC 626)
 Tuottaja(t): Pedro Hietanen
 Tyylilaji: tango, iskelmä, jazz
 Kesto: 30.47
 Levy-yhtiö: Discophon
 Levymerkki: Kerberos
Listasijoitukset
  Suomi: 7. (huhtikuu 1982)
Pedro’s Heavy Gentlemenin muut julkaisut
| Doing 1981 | Tango Moderato 1982 | Where’s Boris? 1983 |
Singlet albumilta Tango Moderato
 ”Romany Violin” / Ne t’en va pas” Julkaistu: 1982 (KES 144)
Tango Moderato on suomalaisyhtye Pedro's  Heavy Gentlemenin neljäs, huhtikuussa 1982 julkaistu studioalbumi. Albumin suurimmaksi hitiksi nousi Harri Marstion tulkitsema ”Romany Violin”, jonka myötä Marstio teki läpimurron laulajana. Kappale oli yksi vuoden 1982 suurimpia hittejä Suomessa.
Discophon julkaisi albumin Suomessa vinyylilevynä ja C-kasettina Kerberos-levymerkillä.
Markus Heikkerön suunniteleman kansikuvan vasemmanpuolimmaisessa mikrofonissa on teksti ”VF”, joka tarkoittaa Heikkerön ja Pedron yhteistä salaseuraa nimeltä ”Vapaafriikit”.
Taustaa ja työstö

Hietanen päätti tehdä suomalaisen tangolevyn omalla tyylillään ja koko levyn teema pyöri vahvasti tangojen parissa. Samalla Hietasen suunnittelema kytkös harmonikkaan rikkoutui, kun soitinta ei nähdä kansikuvassa eikä Pedro soita levyn suurimmalla hittikappaleella harmonikkaa, vaan pianoa. Vaikka levyillä on perinteisestä tangosta poikkeavia kappaleita, Pedro piti huolen siitä, että itse tango jää taustalle jokaisessa kappaleessa. Pedron mukaan tango oli puhää musiikkia, jonka kustannuksella ei sopinut vitsailla. Kun edellinen albumi Doing nojasi enemmän yllätyksellisyyteen ja hassutteluun, Tango Moderato oli täysin vakava levy.
Vierailijakaarti levyllä oli edellisiä levyjä suurempi. ”Aamun koitteessa” -kappaleen tulkitsi turkulaislaulaja Marketta Saarinen, joka laulaa kappaleen raikkaalla paatoksella. Näyttelijä-laulaja Markku Blomqvist esitti Reijo Kallion tutuksi tekemän kappaleen ”Yksinäinen” venäjäksi. Kappaleen ”Tango Frisk” taustalauluissa kuullaan myös kapellimestari Henrik Otto Donneria. Kitaristiksi Pedro pestasi T. T. Oksalan, joka sittemmin ansioitui arvostettuna musiikkituottajana.
”Romany Violin” -kappaleesta tuli koko yhtyeen siihen astisen uran suurin hittikappale. Kappale käännettiin 1950-luvulla suomeksi ja sen lauloi alun perin levylle Veikko Tuomi nimellä ”Mustalaisviulu”. Tuomen alkuperäisversio kohosi listojen kärkeen vuonna 1955. Pedro valinta kappaleen tulkitsijaksi oli kymenlaaksolainen laulaja Harri Marstio, jonka hän oli löytänyt vuonna 1981 Rockradion Kellarinauhat -radio-ohjelman avulla. Pedro kiinnitti huomion käheästi laulavaan mieheen ja ajatteli ensin miehen olevan ”joku englantilainen raspikurkku”. Kappaleen päätyttyä Heimo ”Holle” Holopainen kertoi laulajan olevan Kuusankoskelta, jota Pedro ei meinannut uskoa. Hänellä oli tuolloin mökki Iitissä ja hänen vaimonsa oli kotoisin Kuusankoskelta. Pedro soitti Marstiolle ja ehdotti tälle albumintekoa. Hän halusi kuitenkin saattaa Marstion soolouralle tulevan studioalbuminsa kautta, jonka kappaleeseen Pedro oli laulajaa vailla. Hän sovitti kappaleensa englanninkieliseksi jazz-tangoksi. Marstio laulaa kappaleen Tom Waits -henkisellä raspikurkullaan. Solistia tukevat muun muassa Pedron soittama piano sekä Seppo Rannikon soittama saksofonisoolo.
Vastaanotto

Albumista tuli myyntimenestys ja se kohosi julkaisunsa aikoihin kymmenen myydyimmän albumin joukkoon. Kappale pysyi Suomen albumilistalla yhteensä 21 viikon eli yli viiden kuukauden ajan. Kuukausittain ilmestyneen TOP 20 -albumilistan joukossa levy otti paikkansa jo huhtikuussa kahdeksannella sijalla. Toukokuussa sijoitus laski yhdenneksitoista, mutta kesäkuussa albumi nousi listan seitsemänneksi. Heinäkuussa sijoitus oli 14., jonka jälkeen levy putosi listalta.
”Romany Violin” nousi nopeasti kansan suosikiksi muun muassa voittamalla Levyraadin. Kappale julkaistiin singlenä, jonka B-puolella oli Kojon laulama ”Ne tʼen va pas”, joka oli ranskankielinen versio Toivo Kärjen säveltämästä tangosta ”Tule hiljaa”. Se oli parhaimmillaan Suomen jukeboxien kuudenneksi soitetuin single ja singlelistan yhdeksäs. Yhtye esitti ”Romany Violin” -kappaleen Suomen Toivotaan, toivotaan sekä Ruotsin Måndagsbörsen -tv-ohjelmissa.
Kappaleet

Pedro Hietanen: Unelmieni beduiinityttö – 3.26 (alkup. ”Durnalar”, säv. ja san. Jahangir Jahangirov, suom. san. M. A. Numminen, sov. P. Hietanen)
Harri Marstio: Romany Violin – 3.51 (suom. ”Mustalaisviulu”, säv. John P. Powell / Al & Merle Tibsen, san. Al & Merle Tibsen, sov. P. Hietanen)
Markku Blomqvist: Одинокий – 3.30 (alkup. ”Yksinäinen”, säv. ja san. Reijo Lumisalmi, ven. san. Katja Lošovitch, sov. P. Hietanen)
M. A. Numminen: Tästedes sinä olet oleva hevonen – 1.00 (säv. M. A. Numminen, san. Anselm Hollo, sov. P. Hietanen)
Jim Pembroke: Tropical Trouble – 6.08 (säv. ja san. Jim Pembroke, sov. P. Hietanen)
Kappaleet > B-puoli

Jim Pembroke: Tango in Space – 4.12 (säv. ja san. J. Pembroke, sov. P. Hietanen)
Tango Frisk – 4.35 ( instrumentaali , säv. Otto Donner, sov. P. Hietanen )
Osa I - Habanera
Osa II - Tempo di Deutschland
Marketta Saarinen: Aamun koitteessa – 2.31 (alkup. ”Ty prošla mima svetnika”, säv. Elza Ibrahimova, suom. san. M. A. Numminen, sov. P. Hietanen)
Django – Tango – 3.40 (instrumentaali, säv. J. Pembroke, sov. P. Hietanen)
Kojo: Ne t’en va pas – 2.29 (alkup. ”Tule hiljaa”, säv. Toivo Kärki, san. Kerttu Mustonen, ransk. san. Olivier des Carques, sov. P. Hietanen)
Lähteet:
Tekijät > Muusikot (Pedroʼs Heavy Gentlemen)

Pedroʼs Heavy Gentlemen – taustalaulu (7)
Pedro Hietanen - harmonikka (3–5, 7–9), piano (1–6, 8, 10), syntetisaattorit (3, 6, 8)
Henrik Otto Donner – piano ja taustalaulu (7)
Tom Bildo – vetopasuuna (7, 9)
Markku Johansson – trumpetti (2, 5, 7, 8)
Seppo Rannikko – tenorisaksofoni (2, 7)
Kalevi Viitamäki – viulu (9)
Pave Maijanen – basso (kaikki, paitsi: 9), taustalaulu (3, 6)
Olli Haavisto – steel-kitara (5)
Antero Jakoila – kitarat (8); akustinen kitara (3, 5, 9), kitara (8), tres-kitara (1, 5, 9); mandoliini (3)
T. T. Oksala – kitarat (kaikki, paitsi: 9)
Hannu Lemola – rummut (2–4, 6, 8, 9)
Nappi Ikonen - rummut (1–7), lyömäsoittimet (1, 5, 7)
Lähde:
Tekijät > Tuotanto

Pedro Hietanen - tuottaja
Ian Churches – äänitys & miksaus (Soundtrack Studio)
Markus Heikkerö – kannen suunnittelu ja kuvitus
Hannu Bask / Studico – takakannen valokuvat
Lähde:
Aiheesta muualla

Pedro's Heavy Gentlemenin live-esiintyminen Kaivopuiston puistokonsertissa
Tango Moderato discogs.com-sivustolla (englanniksi)